Foto: Reuters Turkiya tashqi ishlar vaziri Mavlud Chavusho‘g‘lining ma’lum qilishicha, Suriyaning Afrinida mamlakat qurolli kuchlari tomonidan o‘tkazilayotgan amaliyot mayga qadar yakunlanadi. Bu haqda RIA «Novosti» xabar bermoqda. «Afrindagi amaliyot may oyiga qadar yakunlanadi», - deya aytib o‘tdi vazir. Eslatib o‘tamiz, avvalroq Mavlud Chavusho‘g‘li Turkiya va Iroq hukumati Iroq shimolida Kurdiston ishchi partiyasiga qarshi qo‘shma harbiy amaliyotni o‘tkazishi haqida ma’lum qilgandi.